CELEX: 52010PC0020
Language: sl
Date: 2010-02-03
Title: Predlog sklep Sveta o podpisu Sporazuma med Republiko Hrvaško in Evropsko unijo o sodelovanju Republike Hrvaške pri delu Evropskega centra za spremljanje drog in zasvojenosti z drogami

Pomembno pravno obvestilo

|

52010PC0020

Predlog sklep Sveta o podpisu Sporazuma med Republiko Hrvaško in Evropsko unijo o sodelovanju Republike Hrvaške pri delu Evropskega centra za spremljanje drog in zasvojenosti z drogami  /* KOM/2010/0020 končno - NLE 2010/0010 */  

	[pic] | EVROPSKA KOMISIJA |Bruselj, 3.2.2010COM(2010)20 konč.2010/0010 (NLE)PredlogSKLEP SVETAo podpisu Sporazuma med Republiko Hrvaško in Evropsko unijo o sodelovanju Republike Hrvaške pri delu Evropskega centra za spremljanje drog in zasvojenosti z drogami  OBRAZLOŽITVENI MEMORANDUM-  Evropski center za spremljanje drog in zasvojenosti z drogami (EMCDDA) je odprt za sodelovanje s tistimi tretjimi državami, ki imajo podobne interese kot Unija in države članice v zvezi s cilji in delom Centra, v skladu s členom 21 Uredbe (ES) št. 1920/2006 Evropskega parlamenta in Sveta (prenovitev).-  Republika Hrvaška je zaprosila za sodelovanje pri delu EMCDDA leta 2005. Po pogajalskih direktivah Sveta z dne 11. julija 2006 so bila pogajanja z Republiko Hrvaško uspešno končana julija 2009 s parafiranjem Sporazuma. Pozneje je bil sporazum revidiran, da bi se upošteval začetek veljavnosti Pogodbe o delovanju Evropske unije (v nadaljnjem besedilu: PDEU), obe pogodbenici pa sta ga parafirali 22. decembra 2009.****Povzetek končne vsebine osnutka Sporazuma:Republika Hrvaška bo sodelovala pri delovnem programu Centra in bo izpolnila vse obveznosti iz Uredbe (ES) št. 1920/2006 Evropskega parlamenta in Sveta (prenovitev). Republika Hrvaška se bo povezala z Evropskim informacijskim omrežjem za droge in zasvojenost z drogami (REITOX) ter izmenjavala podatke z EMCDDA v skladu z zahtevami Unije o varstvu podatkov in nacionalno zakonodajo. Republika Hrvaška Uniji plačala finančni prispevek za pokritje stroškov svojega sodelovanja. Republika Hrvaška bo tudi sodelovala v upravnem odboru Centra, ne bo pa imela glasovalne pravice, dokler ne bo postala članica Evropske unije. EMCDDA bo Republiko Hrvaško obravnaval kot obstoječo državo članico, kar pomeni, da bo deležna enakega obravnavanja glede povezave z Evropskim informacijskim omrežjem za droge in zasvojenost z drogami (REITOX) ter določb o zaposlovanju.Sporazum je oblikovan za nedoločen čas, dokler Republika Hrvaška ne postane članica Evropske unije.****-  Člen 218(5) Pogodbe o delovanju Evropske unije določa, da Svet na predlog pogajalca sprejme sklep o odobritvi podpisa sporazuma in po potrebi o njegovem začasnem uporabljanju pred začetkom veljavnosti.-  Svet je zato pozvan, da pooblasti Komisijo, da v imenu Evropske unije podpiše sporazum med Evropsko unijo na eni strani in Republiko Hrvaško na drugi strani o sodelovanju Republike Hrvaške pri delu EMCDDA, ter imenuje osebe, pristojne za podpis.-  2010/0010 (NLE)PredlogSKLEP SVETAo podpisu Sporazuma med Republiko Hrvaško in Evropsko unijo o sodelovanju Republike Hrvaške pri delu Evropskega centra za spremljanje drog in zasvojenosti z drogamiSVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 168(5) v povezavi s členom 218(5) Pogodbe,ob upoštevanju predloga Komisije,ob upoštevanju naslednjega:1.  Uredba (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (prenovitev)[1] v členu 21 določa, da je Center odprt za sodelovanje s tistimi tretjimi državami, ki imajo podobne interese kot Unija in njene države članice v zvezi s cilji in delom Centra.2.  Svet je 11. julija 2006 pooblastil Komisijo, da začne pogajanja z Republiko Hrvaško v zvezi s Sporazumom o sodelovanju Republike Hrvaške pri delu Evropskega centra za spremljanje drog in zasvojenosti z drogami. Pogajanja so bila uspešno končana s parafiranjem Sporazuma.3.  Pogajalec bi moral podpisati Sporazum v imenu Evropske unije s pridržkom njegove poznejše sklenitve –SPREJEL NASLEDNJI SKLEP:Člen 1Komisija je pooblaščena, da v imenu Evropske unije podpiše Sporazum med Republiko Hrvaško in Evropsko unijo o sodelovanju Republike Hrvaške pri delu Evropskega centra za spremljanje drog in zasvojenosti z drogami, ter imenuje osebe, pristojne za podpis.Besedilo Sporazuma, ki se podpiše, je priloženo temu sklepu.Člen 2Sklep začne veljati na dan njegovega sprejetja.V Bruslju, […]Za Svet[Predsednik]  PRILOGASPORAZUMmed Republiko Hrvaško in Evropsko unijo o sodelovanju Republike Hrvaške pri delu Evropskega centra za spremljanje drog in zasvojenosti z drogamiREPUBLIKA HRVAŠKA na eni strani in EVROPSKA UNIJA (v nadaljnjem besedilu: Unija) na drugi strani STA SE –ob upoštevanju, da je bil cilj Evropskega Sveta leta 2003 v Solunu nadaljnje utrjevanje odnosov med Evropsko unijo in Zahodnim Balkanom na podlagi izkušenj s širitvijo,ob upoštevanju Uredbe (ES) št. 1920/2006 Evropskega parlamenta in Sveta[2] (v nadaljnjem besedilu: Uredba) o Evropskem centru za spremljanje drog in zasvojenosti z drogami (v nadaljnjem besedilu: Center),ob upoštevanju, da Uredba v členu 21 določa, da je Center odprt za sodelovanje s tretjimi državami, ki imajo podobne interese kot Unija in njene države članice v zvezi s cilji in delom Centra,ob upoštevanju, da ima Republika Hrvaška podobne cilje in naloge, kot jih za Center določa Uredba, saj je njen končni cilj postati članica Evropske unije,ob upoštevanju, da se Republika Hrvaška strinja z opisom nalog Centra in njegovim načinom dela ter prednostnimi področji, kot je opisano v Uredbi,ob upoštevanju, da v Republiki Hrvaški obstaja ustanova, primerna za povezavo z Evropskim informacijskim omrežjem za droge in zasvojenost z drogami –DOGOVORILI O NASLEDNJEM:Člen 1Republika Hrvaška bo v celoti sodelovala pri delu Centra pod pogoji, določenimi v tem sporazumu.Člen 2Evropsko informacijsko omrežje za droge in zasvojenost z drogami (REITOX)4.  Republika Hrvaška se poveže z Evropskim informacijskim omrežjem za droge in zasvojenost z drogami (REITOX).5.  Republika Hrvaška v 28 dneh po začetku veljavnosti tega sporazuma uradno obvesti Center o glavnih elementih svojega nacionalnega informacijskega omrežja, vključno s svojim nacionalnim nadzornim centrom, in imenuje druge specializirane centre, ki bi lahko koristno prispevali k delu Centra.Člen 3Upravni odborUpravni odbor Centra povabi predstavnika Republike Hrvaške, da sodeluje pri njegovih sestankih. Predstavnik sodeluje v celoti, vendar brez glasovalne pravice. Upravni odbor lahko izjemoma skliče sestanek, omejen na predstavnike držav članic in Evropske komisije, o vprašanjih, ki zadevajo zgolj Unijo in njene države članice.Upravni odbor bo na sestanku s predstavniki Republike Hrvaške določil podroben režim glede sodelovanja Republike Hrvaške pri delu Centra.Člen 4ProračunRepublika Hrvaška plača finančni prispevek za dejavnosti Centra, ki so navedene v členu 1, v skladu z določbami iz Priloge k temu sporazumu, ki je njegov sestavni del.Člen 5Varstvo in zaupnost podatkov6.  Če Center na podlagi tega sporazuma posreduje podatke hrvaškim organom v skladu z zakonodajama Unije in Hrvaške, se ti podatki lahko uporabijo samo v določen namen in pod pogoji, ki jih predpiše organ, ki jih posreduje. Ti podatki ne smejo vsebovati osebnih podatkov.7.  Podatki o drogah in zasvojenosti z drogami, ki jih Center pošlje hrvaškim organom, se lahko objavijo v skladu s pravili Unije in Hrvaške o razširjanju in zaupnosti podatkov. Osebni podatki ne smejo biti objavljeni ali dostopni javnosti.8.  Imenovani specializirani centri v Republiki Hrvaški niso obvezani, da posredujejo podatke, ki so v skladu s hrvaško zakonodajo razvrščeni kot zaupni.9.  Glede podatkov, ki jih hrvaški organi posredujejo Centru, bodo slednjega zavezovala pravila, določena v členu 6 Uredbe.Člen 6Pravni statusAgencija ima v Republiki Hrvaški enako poslovno sposobnost, kot jo pravnim osebam priznava hrvaška zakonodaja.Člen 7OdgovornostOdgovornost Centra je urejena s pravili, določenimi v členu 19 Uredbe.Člen 8PrivilegijiDa lahko Agencija in njeno osebje opravljata svoje naloge, jima Republika Hrvaška podeli privilegije in imunitete, enakovredne tistim iz členov 1 do 4, 6 in 7, 11 do 14, 16, 18 ter 19 Protokola o privilegijih in imunitetah Evropskih skupnosti[3].Člen 9Kadrovski predpisiPod pogoji iz člena 12(2)(a) Pogojev o zaposlitvi drugih uslužbencev Evropskih skupnosti lahko izvršni direktor Centra pogodbeno zaposli hrvaške državljane, ki uživajo vse državljanske pravice.Člen 10Začetek veljavnostiTa sporazum začne veljati prvi dan drugega meseca po dnevu prejema zadnjega uradnega obvestila, ki potrjuje, da so izpolnjene pravne zahteve zadevne pogodbenice za začetek veljavnosti Sporazuma.Člen 11Trajanje in prenehanje10.  Ta sporazum se sklene za nedoločen čas. Veljati preneha na dan vstopa Republike Hrvaške v Evropsko unijo.11.  Katera koli pogodbenica lahko odpove ta sporazum s pisnim uradnim obvestilom drugi pogodbenici. Sporazum preneha veljati šest mesecev po dnevu prejema takšnega uradnega obvestila.V […], dne […], v dveh izvirnikih v angleškem jezikuZa Republiko Hrvaško Za Evropsko unijoPRILOGAFinančni prispevek Republike Hrvaške za Evropski center za spremljanje drog in zasvojenosti z drogami12.  Finančni prispevek, ki ga mora Republika Hrvaška plačati v proračun Evropske unije za sodelovanje v Evropskem centru za spremljanje drog in zasvojenosti z drogami (v nadaljnjem besedilu: Center), se bo v štiriletnem obdobju, v katerem bo Republika Hrvaška uvajala dejavnosti, postopoma zviševal. Potrebni finančni prispevki so:13.  v prvem letu sodelovanja 100 000 EUR14.  v drugem letu sodelovanja 150 000 EUR15.  v tretjem letu sodelovanja 210 000 EUR16.  v četrtem letu sodelovanja 271 000 EUROd petega leta sodelovanja znaša letni finančni prispevek, ki ga mora Republika Hrvaška plačati Centru, prispevek za četrto leto sodelovanja, indeksiran s stopnjo povečanja subvencije, ki jo Unija nameni Centru.Republika Hrvaška lahko za plačilo prispevka Centru deloma uporablja pomoč Unije, vendar lahko prispevek Unije znaša največ 75 % v prvem letu sodelovanja, 60 % v drugem letu sodelovanja, pozneje pa 50 %. Na podlagi posebnega postopka programiranja bodo zaprošena sredstva Unije na Republiko Hrvaško prenesena z ločenim finančnim memorandumom.Preostali del prispevka krije Republika Hrvaška.17.  Prispevek Republike Hrvaške se bo vodil v skladu s finančno uredbo, ki se uporablja za splošni proračun Evropske unije. Potne stroške in stroške bivanja predstavnikov in strokovnjakov iz Republike Hrvaške, ki sodelujejo v dejavnostih ali na sestankih Centra v zvezi z izvajanjem delovnega programa Centra, povrne Center na enaki podlagi in v skladu s postopki, ki trenutno veljajo za države članice Evropske unije.18.  Za prvo koledarsko leto udeležbe plača Republika Hrvaška prispevek, izračunan po načelu sorazmernosti od datuma začetka udeležbe do konca leta. Njen prispevek za naslednja leta bo v skladu s tem sporazumom.[1] UL L 376, 27.12.2006, str. 1.[2] UL L 376, 27.12.2006, str. l.[3] Protokol o privilegijih in imunitetah Evropskih skupnosti k Pogodbi o ustanovitvi enotnega Sveta in enotne Komisije Evropskih skupnosti, UL L 152, 13.7.1967, str. 13.